Ingen jeg har jobbet med om dette i DC som tjenestegjorde…
VETERANHELSE-EPISODE
Man samarbeider i månedsvis…
PRODUSENTMØTE
…og så sier de i forbifarten: "Ja, lungeknutene mine…"
Og jeg bare: "Hva?"
Folk tror at veteraner får helsehjelp for livet.
-Ja. -De bare:
"Hva er problemet? De får helsehjelp." De får ikke det.
Med veteraner går folk ut ifra at de blir tatt vare på.
EPISODEPRODUSENT
PRODUKSJONSLEDER
-Ser du paralleller til 11. september… -Klart. Absolutt.
Du fikk ideen etter en Daily Show-episode, ikke sant?
-Ja. -Den om 11. september?
Den om 11. september. Den handlet om de i redningstjenesten som ble syke.
Det var helt nytt for oss. Vi hadde enten en gjest som hadde skrevet en bok
som ingen brydde seg om…
Eller en skuespillerinne du ikke hadde hørt om.
La oss være ærlige.
Så vi hadde dem som gjester, og de bare… fortalte historien sin.
Og det er tanken her?
MANUSFORFATTER
Første akt kan være et slags kart på et kjøpesenter: "Du er her."
For det temaet vi tar for oss.
Og i andre akt, eller hva det nå er,
kan vi finne de som opplevde dette, stemmene som kan avlegge vitnesbyrd.
Jeg liker dette. Dette er programmet.
-Ja. Det er programmet. -Ja.
-Det er det som kommer. -Det er nok akt én.
Klart det er programmet.
DET UKENTLIGE DET MÅNEDLIGE PROGRAMMET
DET ÅRLIGE PROGRAMMET MED JOHN DAILY
PLYNDRING MED JON $TEWART
PRODUKTET ER
PROGRAMMET MED
AMERIKAS
NESTE TOPP STEWART
JON STEWART OG DE FORDØMTES TEMPEL
PROBLEMET MED MARTHA STEWART
MORA DI
HVEM FAEN ER JON STEWART
ET SALIG ROT
PÅ TRYNET MED JON STEWART
JEG ØNSKER Å TRO JON STEWART
PROBLEMET RUNDT JON STEWART
PROBLEMATISKE JON STEWART
Hallo.
Jeg heter Jon Stewart. Dere husker meg kanskje fra klassikere som:
MTVs You Wrote It, You Watch It og Elmopalooza!
Der fikk dere svaret på om programmet vil være morsomt.
Jeg har vært borte fra TV en stund, og før vi begynner,
vil jeg snakke om elefanten i rommet.
Det er sånn jeg ser ut nå.
Jeg er heller ikke glad for det.
Få folk er glade for å se ut som en advarsel mot røyking.
Jeg trodde dere likte meg.
Hva sier dere til å begynne sakte i kveld?
Første episode, så vi tar det rolig.
Vi prøver noe med bred støtte som ikke er kontroversielt:
krigsveteraner.
Kvelden for verdsettelse av soldater presenteres av Pacific Premier Bank.
-Takk for at dere tjenestegjorde. -Takk.
-Takk for at du tjenestegjorde. -Én, to, tre, fire…
The Price Is Right hilser troppene!
-Elsker dere alle! Kyss, kyss. -Ja.
-…fem, seks, sju, åtte… -Takk for at du tjenestegjorde.
-Soldater sparer penger. -Gratis pannekaker.
…atten, nitten, tjue…
Takk. Jeg er veldig glad i dere alle.
Måtte Gud beskytte soldatene våre! Kom igjen! Vi er Amerika!
Sint Biden! Vi er amerikanere!
Ja, i dette splittede landet
virker det som om vi alle kan være enige om at vi elsker soldatene våre.
Men uheldigvis…
Én av fem amerikanske soldater som tjenestegjør i kamp,
vil få en eller annen form for PTSD.
Én av tre krigsveteraner sier de opplever mangelfull sysselsetting.
Én av seks som tjenestegjorde i Irak eller Afghanistan
er avhengige av narkotika eller alkohol.
Nesten 50 000 krigsveteraner vil oppleve å være hjemløse hvert år.
Ifølge Krigsveterandepartementet
begår 17 amerikanske krigsveteraner selvmord hver dag.
Vi elsker krigsveteranene våre, men dere kjenner det gamle ordtaket:
"Hvis du elsker noen, så la dem dra til helvete."
PROBLEMET MED KRIG
Vi støtter soldatene våre med mindre de faktisk trenger støtte.
En performativ patriotisme som gjør at vi knapt registrerer
at de noen ganger får lide for alt de har ofret.
Forrige sommer delte Jake Tapper denne historien.
En seriøs historie dere kanskje ikke har hørt om:
USAs forsvar har i lang tid brukt branngroper til å brenne alt slags avfall,
kjemikalier, metaller og menneskelig avfall.
Brannene skaper svart røyk i nærheten av militærbasene.
Noen soldater har fått kreft, og de legger skylden på branngropene.
Fy faen. Vel, som amerikanere som elsker soldatene våre,
var tiden for å forsvare våre veteraner sikkert i 2008,
den første gangen historien var siste nytt.
En sjokkerende uttalelse fra USAs forsvar.
Åpne branngroper i Irak utsatte tusenvis av soldater for giftige kjemikalier.
Dere tenker nok: "Hva er en branngrop?"
Det viser seg at når du invaderer et land, så sier de ikke når søpla blir hentet.
Så alt militæret ønsker å kvitte seg med,
som råtnende mat, gamle uniformer, farlige stoffer, medisinsk avfall, batterier,
ammunisjon, våpen, hele lastebiler, atomavfall, amputerte kroppsdeler
og toppen av kransekaka, flere tonn menneskelig avføring…
Du vil ikke ha den dritthaugen i basen din.
Du vil ha den rett ved siden av basen din,
helle flydrivstoff over den og tenne på den.
Vi bruker et visuelt hjelpemiddel.
Denne svarte røykskyen kommer fra en branngrop.
Og de er store. De kan være på opptil 40 mål.
Og alle soldatene på basen pustet inn den røyken døgnet rundt.
De fikk den i maten, i klærne, i øynene.
De kunne ikke flykte fra den.
Og jeg kan ikke få understreket dette nok.
Det mektigste, mest påkostede
og teknologisk sofistikerte militærvesenet i verden
kvittet seg med søpla si på samme måte som Jake Paul gjør.
Gud, det brenner alt.
Herregud.
Det vil smelle!
Jeg skal bokse mot ham på pay-per-view neste lørdag.
Dere bør ikke vedde på meg.
Knoklene mine er laget av støv.
Branngroper!
Branngroper.
Vi gjorde det mot oss selv.
Og mens de glødende frihetsaskebegrene brant,
slapp de ut en rekke giftige karsinogener
som benzen og dioksin,
og det har hatt fryktelige følger for folkene som tjenestegjorde.
Diagnosen var konstriktiv bronkiolitt.
De ga meg diagnosen hypersensitivitetspneumonitt
og lungefibrose.
Det er en svulst i hjernen hans, og vi tror det er en kreftsvulst.
En slags bukspyttkjertelkreft.
-Jeg har lungekreft. -Lymfekreft.
Det var plateepitelkreft.
Det er ikke en type kreft en ung 27 år gammel fyr skal ha.
Her er den morsomme delen.
Krigsveteraner som fikk ødelagt helsen av giftig røyk fra branngroper,
blir nektet helsehjelp og stønad av Krigsveterandepartementet VA.
Vi har en kvart million i gjeld etter kreftbehandlingen.
Vi er konkurs, og VA nekter for at det var fordi jeg ble eksponert for det.
Over 70 % av søknadene til veteraner som tok skade av branngropene,
har blitt avslått av VA.
Dårlig nytt for over 3 millioner soldater som har blitt eksponert for branngroper.
Og hvorfor nekter de for disse giftige sårene?
TALSMANN FOR PENTAGON
Etter hva jeg forstår, har vi ikke konkrete bevis som knytter
slike avfallsanlegg til helseproblemer.
For det første: Faen ta deg for at du kaller branngroper for "avfallsanlegg".
Jeg er ikke kroppsspråksekspert, men han kunne ikke vist tydeligere at han løy.
"Vel, jeg ser ned.
Jeg blar i arkene.
Og nå skal jeg finne på en latterlig eufemisme for branngroper."
Forsvarsdepartementet DOD og VA sier at de ikke har vitenskapelig bevis
på at det var benzen og dioksin fra branngroper som gjorde soldatene syke.
Og de fortsetter å betale for studier for å finne beviset,
og de bruker data de har fått av Pentagon.
Men har du sett, studiene ga ingen klare svar.
Så kan jeg stå til tjeneste?
HVORDAN VIL DU HA VITENSKAPEN DIN?
Her er en klassiker fra sjampomodell Dan Rather.
BENZEN
Benzendamp er giftig, og mistenkes å føre til blodsykdommer som leukemi.
Hva med vitenskap fra Chris Wallace,
som her ser ut som om Chris Pratt spilte Chris Wallace?
En studie antyder at kjemikalien dioksin medfører kreft i mennesker.
Kanskje dere vil ha vitenskap fra EPA. De er rett ved siden av dere.
Dere jobber i samme bygning.
Helserisikoene forbundet med dioksin
er større enn vi tidligere har mistenkt.
Eller kanskje Forsvarsdepartementet DOD vil ha vitenskapen sin
fra et memo som de faen meg skrev til seg selv.
I 2009 ga Forsvarsdepartementet ut en offisiell intern miljøforskrift
hvor de erkjente:
"Branngroper skaper helseproblemer,
og bruken av dem bør avsluttes så fort som mulig for å beskytte
livene, helsen og sikkerheten til USCENTCOM og koalisjonspersonell."
I 2010 delte Krigsveterandepartementet VA ut et offisielt internt memo
hvor de ba VA-leger om å være på utkikk
etter sykdommer som var knyttet til disse kjemikaliene:
svevestøv, polysykliske aromatiske hydrokarboner,
flyktige organiske forbindelser, dioksin og furaner.
OPPLÆRINGSBREV OM MILJØFARER
Vi vet kjemikaliene fra branngroper er de samme som i plantemiddelet Agent Orange,
og de samme som på Ground Zero.
Og vi vet man blir syk av å bli eksponert for de kjemikaliene. Vi vet det.
De vet det.
Vi vet at de vet det.
Og nå tror jeg de vet at vi vet at de vet det.
Så hvorfor nekter VA for disse påstandene?
Vel, dette er ingen overraskelse.
Grunnen er penger.
Han var en frisk fyr da han kom tilbake.
Han var en frisk fyr da han var der ute.
Men så sier de: "Nei."
Hvis det ikke blir…
Hvis de ikke ser symptomer
i løpet av de første 12 månedene etter at han kommer tilbake,
og han ikke får en diagnose, så er det ute med ham.
For da mener de at det ikke er knyttet til tjenesten.
Krigsveterandepartementets nye modell er "utsett, nekt, håp at du dør".
"Utsett, nekt, håp at du dør." Godt slagord til flaggpinsettene.
Så krigsveteraner dør og går konkurs
fordi DOD og VA tvinger dem til å vise en helt klar og tydelig forbindelse
som de allerede internt innrømmer at eksisterer.
Og det som gjør det så demoraliserende,
er at krigsveteranene må fremlegge bevis
som er langt sterkere enn bevisene staten la frem da de sendte dem i krig.
Vi kan ikke vente på det endelige beviset,
den rykende pistolen som kan dukke opp i form av en soppsky.
De kunne ikke vente på det endelige beviset
da de kjempet for å forhindre at vi ble utsatt
for de fryktelige helseskadene fra en giftsky.
Vi dro dit for å finne masseødeleggelsesvåpen.
Og da de ikke var der, lagde vi våre egne. Vi er snart tilbake.
HVORDAN LAGE DIN EGEN BRANNGROP
Se for deg at formen er et gigantisk hull på 40 mål.
Først tilsetter vi de tørre ingrediensene. Gamle uniformer,
dekk, plastposer, batterier.
KROPPSVÆSKER
Så de våte ingrediensene. Medisinsk avfall, søppel, piss, tonnevis av dritt.
Strø over amputerte kroppsdeler. Ikke spør om hvor de er fra.
Så tilsetter vi flydrivstoff. Vi rører godt, og…
Faen!
Å, faen!
Det er en branngrop.
Ikke prøv dette hjemme. Det er ulovlig å gjøre dette i USA.
Takk til Forsvarsdepartementet for oppskriften.
Lik og kommenter for del 2.
LIK - ABONNER LOGG AV FOR ALLTID
Velkommen tilbake til programmet.
Nå skal vi snakke med noen av folkene som opplever det vi snakket om.
Først kaptein Le Roy Torres. Tjenestegjorde i Hæren i 23 år.
MEDGRUNNLEGGER
Han grunnla Burn Pits 360 med kona Rosie Torres, som også er her.
Le Roy, Rosie, jeg begynner med dere. Jeg møtte dere for tre år siden.
Le Roy, kan du beskrive din erfaring fra Irak,
hva du ble utsatt for og hva som skjedde videre?
Da jeg ankom, merket jeg en stank. En fryktelig stank av brennende gummi.
Det var et gigantisk hull hvor de bare brant all søpla.
Etter en måned hadde jeg pustevansker, uforklarlige hodepiner, mageproblemer,
og jeg ble satt i karantene i 72 timer.
De sa jeg slet med Irak-smørjen, og at det ville gå over til slutt.
"Irak-smørjen" er et medisinsk uttrykk. Det er det legene kaller det.
Du kom tilbake etter å ha vært utplassert der, og så jobbet du i Texas…
-Du jobbet i politiet i Texas? -Ja.
Hva skjedde så?
Jeg kom hjem, og jeg kunne ofte ikke dra på jobb.
I august 2010 ble jeg til slutt fortalt: "Du kan ikke komme på jobb igjen.
Du kan være smittsom. Du må dra til lege. Det er definitivt noe galt med deg."
Det var da vår personlige reise begynte
med å prøve å finne spesialisert helsehjelp…
-Ja. -…for problemene.
Så du ender opp med å måtte slutte i politiet.
-Jeg ble tvunget til det. -Så, Rosie, Le Roy kommer hjem.
Han sliter åpenbart med alle disse symptomene.
-Og du er alene. -Ja.
Så du må bli din egen lege, advokat, forkjemper, alt.
Ja. Vi prøver å finne ut hvordan vi skal gå videre med livet,
for vi visste at vi kjempet mot to systemer:
hans sivile arbeidsgiver…
Tre. Forsvarsdepartementet, som prøver å tvinge ham til uførepensjonering,
og så VA. Jeg må finne ut hvordan vi søker om stønad,
for vi vil ende opp på gata hvis vi ikke finner ut av dette fort.
Vi to har snakket om dette.
Til tider har du hatt ganske mørke tanker.
Ja. Veldig mørke tanker.
Og jeg skal være ærlig. I 2016 prøvde jeg å begå selvmord.
Men takket være servicehunden Hope og kona mi er jeg her i dag.
Og…
Jeg er veldig inspirert av dere.
Jeg har undersøkt dette i et par år, men dere har holdt på lenge med dette.
Julie, du…
Du jobbet som klinisk forsker for Krigsveterandepartementet,
-men du fikk også lide av branngropene. -Ja.
Hvis du ikke kan navigere systemet når du er i det,
hvilke muligheter har da noen?
Det er et vanskelig system å navigere, og det er mange lag og byråkrati.
Når man søker om stønad, må man gjennom strenge tester
for å bevise hva du har, og om det er knyttet til tjenesten.
Du kan bli diagnostisert med kreft
og bli nektet stønad fordi de ikke fant en forbindelse.
Det interessante… Du kan merke at publikumet er lamslått.
For jeg tror tankegangen er: "Vi elsker soldatene våre."
Retorikken er: "Vi elsker soldatene. Vi støtter soldatene.
Og soldater får helsehjelp, ikke sant?" Men det er ikke sånn.
Isiah, du var faktisk ved gropene.
-Du rørte i dem. -Ja.
-Hva har din erfaring vært? -Bare skrekk og mareritt.
Alt vi hadde, søppel, mat… Det verste var menneskelig avfall.
Kan jeg banne her?
-Nei! Isiah! -Å. Vel, overalt… Jeg vet ikke…
Hva slags program tror du det er, for faen?
SENIORRÅDGIVER
Hver uke fikk troppene en dritt-vakt.
Så vi måtte røre rundt i det menneskelige avfallet fra et helt kompani.
Det boblet, og det er helt fryktelig.
Det er en av grunnene til at jeg måtte pensjonere meg da jeg var 27 år.
Jeg er 90 % ufør fordi jeg har arr i lungene.
Jeg var en frisk gutt da jeg vervet meg. Jeg kunne lett løpe åtte kilometer.
Nå får jeg knapt puste om natten, og må bruke pustemaskin og få pustebehandling.
Branngroper er vår generasjons Agent Orange.
Mange av vennene mine, som også var unge, fikk kreft på grunn av branngropene.
Og USAs forsvar og staten bryr seg ikke om oss så fort vi er ferdige.
-Når vi er ferdige, bryr de seg ikke. -Og til en viss grad er det fordi…
Det er en liten prosentandel som tjenestegjør.
Ja.
Så de problemene blir ikke kommunisert til allmennheten.
Og ut ifra publikumets reaksjon…
Og dette er et veldig variert utvalg av jøder fra Upper West Side.
Dette er…
Men folk blir overrasket.
Gina, jeg vil snakke med deg,
for jeg kunne ikke tro hvor mye du måtte gjøre
da mannen din var syk og døende…
Bevisbyrden hviler på en eller annen måte på den syke krigsveteranen og familien.
Jeg visste ikke at kreften var forbundet med branngroper eller noe sånt
før rundt seks til åtte måneder før han døde.
Med hjelp fra Rosie og Le Roy fylte jeg ut papirarbeidet.
Og de visste ikke engang…
Jeg sendte masse informasjon fra Memorial Sloan Kettering kreftsenter.
Han ble ikke behandlet på et VA-senter. Jeg visste ikke at det var VA-relatert,
og vi bor i nærheten av Memorial, så vi dro til det beste kreftsenteret,
og de visste ikke engang hva de skulle lete etter.
Fra mars 2003 til august 2003 var han i Irak.
Han sov… Fra her jeg sitter
-til enden av radene… -Akkurat.
Så langt unna en branngrop sov han i et halvt år.
De våknet av at de ikke fikk puste midt på natten.
Han fikk diagnosen høyt blodtrykk.
Nå har jeg funnet ut at det er et rødt flagg,
og at det bør gjøre at man tar flere tester og undersøker saken nærmere.
Vi ante ikke det.
Det er VA og Marineinfanteriets ansvar.
Det er deres ansvar, og de sviktet oss.
Når noen sier de tjenestegjorde i en krig, bør de bli testet for giftstoffer.
Du tok opp noe helt avgjørende ved dette.
Krigsveterandepartementet er en forkjemper for krigsveteranen.
Det er formålet deres.
Men av en eller annen grunn anerkjenner de ikke at å bli eksponert for giftstoffer
er som å ha en improvisert bombe i kroppen som sprenger sju år senere.
Og ved å nekte for at det er tilknyttet tjenestegjøringen,
trenger de ikke å betale.
Rosie, dere har jobbet for å skape lovgivning basert på presumpsjon.
Det er en presumpsjon at alle som kjempet i krigen mot terror,
har blitt utsatt for giftstoffene.
Og denne listen over sykdommer som vi vet at forårsakes av giftstoffene,
vil bli dekket.
Og når man vet hva slags sykdommer man kan få
av å puste inn giftige kjemikalier, så er den eneste løsningen presumpsjon.
Hvis de vet at du ble eksponert for dette og ikke tester deg…
Wes, takk for tålmodigheten, men det fører oss til historien din.
Du kom tilbake og dro stadig til legen fordi du hadde mageproblemer.
Da jeg kom hjem fra Afghanistan i 2011…
OVERSERSJANT
Rundt to år etter at jeg kom hjem, hadde jeg avføring flere ganger per dag.
Og jeg så blod i avføringen. Jeg dro til Krigsveterandepartementet.
Det var først i 2017 at jeg fikk diagnosen tarmkreft i stadium IV.
Og da du først dro til VA, fikk du inntrykk av…
"Du har mageproblemer, og du har vært eksponert for branngroper.
La oss ta noen tester." Eller vurderte de ikke engang slike ting?
Jeg fikk diagnosen irritabel tarm,
og for å få diagnosen irritabel tarm
må man ta koloskopi for å utelukke alt annet.
Jeg fikk aldri tilbud om å ta koloskopi.
Har du inntrykk av at hvis de hadde tatt koloskopi på den tiden,
så kunne utfallet ha blitt annerledes?
Jeg tror absolutt at hvis de hadde tatt koloskopi på den tiden,
så ville livet mitt fått et annet utfall.
Disse historiene, jeg mener…
De er skandaløse.
Og det føles som om de har blitt skjult.
Hvis et annet land gjorde noe slikt mot veteranene våre, hadde vi vært i krig.
De sier: "Vi etterlater ingen."
Men vi ser det hver eneste dag, i hver eneste krig og generasjon,
fra borgerkrigen og helt frem til nå.
Krigsveteraner får alltid unngjelde. Vi blir plassert på frontlinjen,
og vi blir fortalt at vi får støtte fra landet og folket vi visstnok kjemper for.
Men vi har slike samtaler hver gang.
Jeg vil at dette skal være siste gang vi har en slik samtale.
Jeg er 34 år. Jeg vil være den siste generasjonen som må sitte rundt et bord
og snakke om dette temaet.
Vi trenger en regjering som er villig til å ta affære,
for det er veldig lett å slå seg på brystet og slå på krigstrommene.
For ofte blir det fulgt opp med et signalhorn,
siden bare en viss andel tjenestegjør.
De som sender oss dit, må ikke bra. Så de bryr seg ikke om det.
Jeg er engasjert fordi jeg kjenner over 50 personer som har dødd.
Femti. Det er utrolig.
Fra tiden i militæret og etterpå. Det bør ikke være slik.
Og vi bør ikke ha denne smerten og byrden. De sa at de skulle ta vare på oss.
Hvorfor har vi denne samtalen?
Jeg ville fulgt deg nesten hvor som helst, Isiah.
Du er veldig overbevisende. Hvis du sa: "Vi drar nå",
så hadde jeg bare: "Ok, jeg må bare hente sekken."
Jeg mener, jeg tror deg.
Og det er…
Vi er så engasjerte i disse diskusjonene fordi det er så sjokkerende.
Wes, jeg vil gi deg et av de siste ordene,
for jeg blir alltid rørt av folk som selv lider,
og som bruker energien sin på å kjempe for andre mennesker.
Jeg vil vite hva som driver deg til å fortsette å dele denne historien.
Jeg føler meg som kanarifuglen i kullgruven.
Jeg skriker meg hes om dette temaet og prøver å få folk til å lytte.
Men det er for sent for meg.
Men det er ikke for sent for den neste krigsveteranen som går ned gangen i VA,
møter opp på en legetime og sier til legen: "Jeg opplever X, Y og Z."
Så sier legen: "Vi skal behandle deg.
Vi skal stille en skikkelig diagnose og jobbe med sykdomsforebygging."
Et hekto forebygging er verdt en kilo kur.
Nå er det for sent for meg, og jeg har godtatt det.
Men hvis jeg kan forhindre at én annen krigsveteran og familie
må gjennomgå det jeg har gjennomgått, det familien min har gjennomgått…
Sønnen min vil vokse opp uten faren sin. Kona mi vil leve resten av livet sitt
vel vitende om at ektemannen levde sine fem siste år i smerte og lidelse.
Hvis jeg kan forhindre at én familie må gjennomgå det jeg gjennomgår nå,
kan jeg knele foran skaperen og si: "Jeg gjorde mye galt i livet mitt,
men jeg gjorde én god ting, og jeg kjempet for de som ikke visste dette.
Som ikke kunne gjøre det selv fordi deres tid var forbi."
De hadde ikke en stemme. Nå er jeg stemmen deres.
Tusen takk, Wes. Vi er snart tilbake. Takk, folkens.
Virkelig.
Jeg er oberstløytnant Dan Brewer fra USAs hær.
Jeg var miljøleder i Irak.
Jeg så at vi brant ting i branngropene som var giftige og kreftfremkallende,
og ting man ikke bør brenne i det åpne.
Men jeg så at vi brant det.
Jeg kom tilbake og tok opp noen av bekymringene mine ved dette,
og jeg fikk beskjed om å holde meningene mine for meg selv.
Publiseringen møtte motstand. Noen folk sa…
MILJØVEILEDNING
…at vi ikke burde publisere forskriftene.
ASBEST - FARLIG AVFALL BLYMALING
Hvis vi ikke vet hva vi skal gjøre, har vi ikke ansvaret.
Jeg var styreformann for Research Advisory Committee on Gulf War Veterans' Illnesses
fra 2002 til 2014.
I hver store konflikt var antallet veteraner som ble skadet av giftstoffer,
langt høyere enn antallet som ble skadet av bomber og kuler.
Og staten har konsekvent nektet å ta ansvar for de syke krigsveteranene.
Dette er et alvorlig nasjonalt helseproblem for militæret,
og det har blitt unngått av Krigsveterandepartementet i 50 år.
Så når du drar og snakker med krigsveteranministeren,
hva er ideelt sett det best tenkelige utfallet av samtalen?
På kort sikt er målet presumpsjon for sykdommene vi vet forårsakes av dette.
Hvis de gjør det, og åpner muligheten for…
-På Walter Reed gir de flott behandling… -Ja.
…for sår og brukne bein. Gjør det samme med eksponering for giftstoffer.
Vi spurte Rosie på Zoom: "Hvilken forskjell utgjør presumpsjon?"
Hun sa forskjellen er at krigsveteraner vil la være å begå selvmord.
Utvilsomt.
Samme spørsmål. Hva er det verste utfallet?
EPISODEPRODUSENT
Det er en av hovedprioritetene våre. Og vi må ta for oss det.
Vi håper at vitenskapen…
Vi undersøker det på mange måter.
Vi har allerede fått gjennom astma, som er et enormt problem for folk.
Og rhinitt.
De vil bare snakke svada.
Dette er problemet med programmer som er halvt komedie.
Vi snakker om dette,
og jeg ser på punkt nummer én, hvor det står: "slangepenis".
KRIGSVETERANDEPARTEMENTET
Jeg gjorde aldri dette på The Daily Show.
-Jeg dro aldri et sted og intervjuet noen. -Takk for at du vil snakke med meg.
KRIGSVETERANMINISTER
Jeg begynner enkelt. I dine øyne,
hva forhindrer at dere kan hjelpe de som ble eksponert for giftstoffer,
og mer konkret de som ble eksponert for branngroper?
Jeg ønsker at vi skal slutte å bruke noen av teknologiene og prosessene
som vi har brukt for å kvitte oss med ting når vi er utplassert.
Du sier at å grave et hull og brenne alt i det med flydrivstoff
-ikke er svaret i et moderne samfunn? -Jeg sier bare…
Jeg sier at det er en av tingene vi burde ta oss av fremover.
-Akkurat. -Den andre tingen…
Jeg vil sørge for at… Og som minister er jeg fast bestemt på
at vi skal sørge for at vi ikke passivt venter på informasjonen
som kan hjelpe oss med problemet,
så vi kan være i en posisjon til å gi den pleien og den stønaden
som krigsveteranene våre fortjener.
-Så… -Hvorfor tror du at det ikke har skjedd?
At de ble eksponert for branngropene er ikke en overraskelse.
Det har gått 11 år.
-Hva mer… -Faktisk enda lenger tid, Jon.
-Sikkert lenger. -Ja.
Det går tilbake til den første Golfkrigen.
Hvilken informasjon venter de på?
Forskerne prøver å fastslå,
på det nivået som kreves av vedtektene, lovene,
med sikkerhet hva som forårsaker disse sykdommene.
Soldater dør av disse sykdommene,
og de får ikke dekket helseutgiftene, og de får ikke stønad.
Så kan du skjønne at det er tungt for dem å høre:
-"Vi leter fortsatt etter informasjon"? -Ja, absolutt.
Det virker som om vi har infoen. De ble gjort forbudt i USA på 70-tallet.
Jeg later ikke som om jeg på noen som helst måte er like frustrert…
-Klart. -…som krigsveteranene.
-Men jeg er frustrert. -Klart.
Derfor sørget jeg for at dette var det første vi begynte å jobbe med.
Vi har nå etablert en presumpsjon. Hvis du har rhinitt, sinusitt, astma,
så er det en presumpsjon at du fikk det da du var i militæret,
og derfor har du rett til helsehjelp og stønad.
Jeg tror veteraner vil si at sinusitt, rhinitt og astma er greit…
-Ikke nok. -…men det er ikke det som dreper dem.
Tror jeg at vi er ferdige? Nei.
Og jeg vil ikke gi meg før presumpsjonslisten inkluderer
langt mer enn den korte listen vi har fått på plass.
Hva gjorde at du følte deg trygg på
at vitenskapen eller informasjonen hadde nådd det nivået
hvor du var komfortabel med denne presumpsjonen,
mens med de andre, konstriktiv bronkiolitt…
-Akkurat. -…lymfekreft, tarmkreft…
Hvorfor føler du der at informasjonen ikke har nådd det nivået?
Vi kunne ta avgjørelsen om de tre første tilstandene
-basert på… -Flott. Hva var metoden?
-Vi… Jeg skulle ønske… -Ok, ok.
Jeg skulle gjerne svart, men jeg har ikke…
Men du var tilfreds med at det oppfylte kravene?
Jeg var tilfreds.
Teamet vårt med klinikere og forskere fortalte meg
at vi kan si at det er en presumpsjon at disse tre tilstandene ble forårsaket av
at de tjenestegjorde i militæret i de områdene på den tiden.
Så hvis forskerne gir deg en anbefaling om de andre tilstandene,
-så vil du skrive under og godkjenne dem? -Ikke bare det.
Jeg ber dem om å få tak i så mye vitenskap som mulig om dette.
Er forsinkelsen på grunn av penger…
-Nei. -…eller informasjon? Så ikke penger?
Jon, vi har akkurat presentert et budsjett på rundt 270 milliarder dollar.
Den føderale regjeringens nest høyeste budsjett.
Litt under halvparten av det er til helsehjelp.
Vi spør ikke om hvor mye det koster.
Da skjønner jeg det ikke helt.
Hvis det ikke er på grunn av penger og ikke på grunn av vitenskapen…
Det største hinderet er å finne den vitenskapelige forbindelsen.
-Og jeg er fast bestemt på å finne den. -Akkurat.
Jeg tror ikke du kan si at vi ikke har funnet forbindelsen
mellom å bli eksponert for flydrivstoff
og å få visse typer kreft og autoimmune sykdommer.
Jeg vil forsikre meg om at…
Jeg er også klar over at vi må rette oss etter en rekke krav.
Vi har ikke kunnet oppfylle de kravene ennå.
La oss hjelpe folk med å forstå
hva som må til for å nå opp til denne listen.
Prosessen og lovene krever at vi må nå en viss terskel.
-Hva er terskelen? -Å komme seg til én…
Å ta én vei for å nå terskelen vil gå for sakte.
Kongressen, du vet, helt tilbake til Vietnam-veteranene og Agent Orange,
krevde samarbeid med National Academies of Science.
Ut ifra hva jeg har sett, har de utført en rekke studier der.
Og folk vifter med dem og sier at ingen sammenheng er funnet.
Men uheldigvis sier alle de studiene at det var utilstrekkelig data.
Og dataen blir ikke bedre, for de får den fra Forsvarsdepartementet.
Og er den utilstrekkelig i 2008, vil den være utilstrekkelig i 2020.
Jeg mener at vi… Det er regler i denne prosessen…
-Hvorfor kan du ikke definere reglene? -Jeg skulle ønske jeg kunne det.
-Kanskje det er min svakhet. -Når vet du når du har oppfylt dem?
Ved… Fordi…
Fordi vi har en rekke krav som vi må oppfylle,
og som vi har jobbet med i årevis.
-Det vi har gjort… -Men hva er kravene?
Vi har kun jobbet med informasjonen fra National Academies of Science.
-Som blir betalt for av VA. -Og…
-Og infoen kommer fra DOD. -Og jeg sier at det er en feil.
Vi bør få tak i infoen, og nå får vi tak i infoen,
fra et mye større utvalg forskere.
-Eksisterer ikke infoen alt? -Den eksisterer. Ja.
Jeg sier at vi må benytte oss av den.
Jeg prøver virkelig å skjønne dette. Hva er denne terskelen du leter etter?
At du ikke kan uttrykke det tydelig, bekymrer meg veldig.
-Og forresten… -Og…
…jeg tviler ikke på at du bryr deg. Det er derfor jeg snakker med deg.
-Det fine er at jeg ikke bryr meg. -Og det skal du heller ikke.
Jeg bryr meg ikke om hva du syns om jobben jeg gjør.
-Jeg bryr meg om hva krigsveteranene syns. -Jeg bør vise deg dette.
Gi meg Isiahs fjerde greie. Dette er fra panelet med noen veteraner.
Jeg vil at du skal høre på Isiah James,
en infanterist som tjenestegjorde i Irak og Afghanistan.
Jeg var en frisk gutt da jeg vervet meg. Jeg kunne lett løpe åtte kilometer.
Nå får jeg knapt puste om natten, og må bruke pustemaskin og få pustebehandling.
Og USAs forsvar og staten bryr seg ikke om oss så fort vi er ferdige.
Når vi er ferdige, bryr de seg ikke.
Hvis et annet land gjorde noe slikt mot veteranene våre, hadde vi vært i krig.
Du vet, det er tungt å høre.
Du er åpenbart til en viss grad enig med ham.
Jeg er helt enig med ham.
-Med alt han sier. -Akkurat.
Du stiller et veldig logisk spørsmål:
"Ok, så trenger du tre avhandlinger fra fem forskere,
eller hvordan er det?"
-Ja. -Og jeg vet ikke svaret på det.
Hvis du ikke vet svaret, hvordan vet du når du finner det?
-Jeg prøver å finne ut… -Fordi…
Som minister kan du gjøre dette med et pennestrøk.
-Og… -Om bare, men det kan jeg ikke.
Jeg har bedt om det.
Poenget mitt er
at jeg fortsatt ikke skjønner hva denne terskelen er, denne loven.
-Hvis jeg ser på… -Om bare det var som et puslespill.
Jeg stiller de samme spørsmålene.
-Akkurat. -Vi har alle bitene.
Si hvor jeg skal legge dem, så finner vi ut hvilken som mangler
-og lager den. -Akkurat.
Jeg ser på alle de tilgjengelige alternativene,
spesielt angående, som jeg sa tidligere, de vanskeligste sakene.
Selv med folk som Isiah, som åpenbart virkelig fikk unngjelde.
Og jeg prøver å finne ut hvordan vi får gitt ham pleien i tide.
Så finner vi ut av stønaden senere.
Utsettelsen dreper folk. Jeg tror ikke… Det er ikke en overdrivelse.
Dette handler om å løse et problem som vi gjennom uaktsomheten vår forårsaket
for våre egne soldater.
Jeg tror du vil at jeg skal avvise det.
-Og jeg sier… -Nei.
-…at jeg ikke avviser det. -Jeg skjønner det.
-Og… -Jeg prøver å få deg til å…
For å være ærlig tror jeg at jeg prøver å få deg til å si:
"Systemet kan ikke tolerere det nå.
Vi må utvide systemet og gjøre endringer på systemet,
-og det krever penger fra Kongressen." -Jeg tror ikke det er tilfellet.
Ville det vært bedre for oss å starte en implementeringsprosess,
og så avslutte med en revisjon?
For jeg ser på behandlingsprogrammet for 11. september.
Folk blir plassert i et forebyggende program.
Eksperter gir dem behandling mot giftstoffer.
Det er et program som helt tydelig kan oppjusteres.
Hvorfor ikke kunngjøre et femårs implementeringsprogram
i stedet for å se på hver enkelt sykdom hver for seg…
Hvorfor bruke din strategi, og ikke den?
Det jeg gjør nå, mener jeg at i første instans hjalp oss med
-å etablere presumpsjonen… -Akkurat.
…om at de tre tilstandene er knyttet til tjenesten.
Og jeg håper…
Jeg vil kjempe for å etablere den presumpsjonen for andre tilstander.
Jeg tror jeg vil få til mer ved å følge prosessen jeg har fått på plass,
og ved å legge press på ekspertene våre, som er verdens beste.
Er det noe du trenger for å fremskynde denne prosessen?
Jeg vil at krigsveteraner skal søke om stønad.
Vi kan trekke konklusjoner
om erfaringen til folk der som en kohort.
-Jon… -Siste spørsmål.
-Ok.
Hvis du er overbevist om at den prosessen aldri vil gi deg den kohortstudien,
-det perfekte dobbeltblindforsøket… -Ja.
…finnes det en fremskyndet presumpsjonsprosess
som du hadde vært fornøyd med å gå videre med?
Du vet, jeg…
Det jeg vel vil si, er at jeg prøver denne prosessen nå.
Hvis det er umulig, og vi ender opp i en posisjon
hvor vi ikke kan gi krigsveteranene den pleien de trenger i tide,
så vil jeg definitivt undersøke alt.
-Takk. Jeg setter pris på dette. -Ok. Takk.
Du kjenner ham fra hans prisbelønte dokumentarer om borgerkrigen,
baseball og jazz.
Hei, jeg er Ken Burns.
Dette er Ken Burns presenterer
Kens burn. Fornærmelsene er så heite at de svir balla av deg.
VA-UTGAVE
Staten behandler veteraner så dårlig
at det får Werner Herzogs film I møte med Gorbatsjov
til å se ut som hans film Cave of Forgotten Dreams.
Tredjegradsforbrenning.
Det var Ken Burns burn.
Det var vårt aller første program. Takk for at du så på.
Men jeg gjetter på at du ikke gjorde det.
Du vil nok bare se på en rekke klipp på YouTube et sted,
der du ser på Ted Lasso ulovlig.
Du vet ikke hvordan du får tak i Apple TV. Du vet det ikke.
Det er bare et abonnement. Du trykker på Apple-greia.
Det står noe. Du trykker på "jeg samtykker".
Ikke les det. Bare si at du samtykker.
Vi har forresten en podkast.
Vi er på nettet og andre plattformer som jeg ikke husker navnet på.
HJELP VETERANENE PÅ BURNPITS360.ORG
Du kan følge med på Burn Pits 360 og andre som jobber for
å gi veteraner helsehjelpen de fortjener.
Tusen takk, og vi ses neste gang.
Dere har jobbet lenge i nyhetene. Vi er fra en litt annen verden.
Jeg er flau alt. "Herregud."
Folk vil se dette, og så vil jeg sette meg ved bordet på Comedy Cellar,
og de vil si: "Å, se! Mor Teresa har kommet inn."
Det blir et jævla mareritt.
Tekst: Espen Stokka